stanford-oval/wikipedia huggingface dataset:
שביט גדול
שביטים גדולים במאה ה-20

השביט הגדול של 1901
השביט הגדול של ינואר 1910
שביט האלי – 1910
שביט סקלרפ-מריסטני – 1927
שביט ארנד-רולנד – 1957
שביט מרקוס – 1957
שביט סקי-ליינס – 1962
שביט איקייה-סקי – 1965
שביט בנט – 1970
שביט ווסט – 1976
שביט היאקוטאקה – Hyakutake – 1996
שביט הייל-בופ – 1997
שביט מקנוט – 2007
שביט לאבג'וי – 2011
הערות שוליים

↑  Yanga R. Fernández, The Nucleus of Comet Hale-Bopp (C/1995 O1): Size and Activity, Earth Moon and Planets 89, 2002-10-01, עמ' 3–25 doi: 10.1023/A:1021545031431
↑  Comet Hyakutake | Definition, History, Tail, & Facts | Britannica, www.britannica.com (באנגלית)
↑  K. J. Meech, O. R. Hainaut, B. G. Marsden, Comet nucleus size distributions from HST and Keck telescopes, Icarus 170, 2004-08-01, עמ' 463–491 doi: 10.1016/j.icarus.2004.03.014
↑  James E. Robinson et al., A link between the size and composition of comets, Monthly Notices of the Royal Astronomical Society, 531, June 2024, עמ' 859–883
↑  Comets, awesome celestial objects, web.archive.org, ‏2011-09-04
↑  NASA - Hubble Zooms in on Heart of Mystery Comet - NASA Science, science.nasa.gov (באנגלית אמריקאית)
↑  Comet Hyakutake, solarsystem.nasa.gov
השביט הגדול של 1680 מעל רוטרדם כפי שצויר על ידי לייב ורסשוייר
הופעתו של שביט האלי ב-1986 הייתה צנועה בצורה יוצאת דופן בבהירות.
השביט הגדול של 1843, ציור מאת צ'ארלס פיאצי סמית'
ניק קראוזה

| --- | --- |
אין תמונה חופשית
 לידה:  14 באפריל 1992 (בן 32) אוסטין, טקסס, ארצות הברית 
 מדינה:  ארצות הברית 
 תקופת הפעילות:  מ-2004
 פרופיל ב-IMDb
 
ניק קראוזה (באנגלית: Nick Krause; נולד ב-14 באפריל 1992) הוא שחקן אמריקאי, אשר ידוע בעיקר בשל הופעתו בתור הרלון בסרט "ארנב לבן".
ביוגרפיה

קראוזה נולד באוסטין, טקסס וגדל בעיר ג'ורג'טאון (אנ'), בנה של סוכנת הכישרונות ליז את'רטון. אחותו היא השחקנית קייט קראוזה. הוא למד ב-NYOS Charter School, וסיים מוקדם את לימודיו בתיכון ג'ורג'טאון (אנ') כדי להתחיל בצילומי סרט הקולנוע "היורשים" שביים ג'ורג' קלוני. צילומי הסרט התרחשו בהוואי.
קריירת משחק

קראוזה החל להתעניין במשחק בגיל עשר, כאשר השתתף בסדנת משחק ואלתור.
בשנת 2014 זכה קראוזה בפרס השחקן הטוב ביותר על תפקידו בסרט הקולנוע "ארנב לבן" על גילום הרלון בפסטיבל הסרטים קטלינה ובפרס השחקן הטוב ביותר בפסטיבל הסרטים בבוסטון. בהמשך שיחק קראוזה בסרטים רבים בהם "איך אוכלים תולעים מטוגנות" (2006) בתור נייג'ל, בסרט "אדם זקוף" (2007) בתור תודניק הצעיר, ובסרט "היורשים" (2011) בתור סיד.
בשנת 2010 קראוזה גילם את ברטו, שותפו לחדר של דרו בקולג', בסדרת הטלוויזיה "הורים במשרה מלאה".
בשנת 2012 שיחק קראוזה בסדרת הטלוויזיה "הוליווד הייטס" בתור אדם. לקראוזה היה גם תפקיד קטן בסרט הקולנוע "התבגרות" משנת 2014.
קראוזה כיכב בקליפ לסינגל, "Weekend" של להקת "Priory" (אנ'), לצד ביילי נובל.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | The Garage | ילד צעיר מס' 1 |  |
| 2006 | איך לאכול תולעים מטוגנות | נייג'ל |  |
| 2007 | Dawn of Sex | תודניק צעיר |  |
| 2009 | מחסלות לשעבר | בו טרנר |  |
| 2011 | היורשים | סיד |  |
| 2013 | ארנב לבן | הרלון מקיי |  |
| 2014 | התבגרות | צ'רלי |  |
| 2015 | Windsor | לוטון |  |
| 2016 | 2149: The Aftermath | דרווין |  |
| 2018 | Class Rank | באגר |  |
| 2021 | גנבי כל העולם | בילי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | ג'ק ובובי | בריון | פרק: "Pilot" |
| 2007 | אחרי הצלצול | תלמיד | פרק: "Flower Day" |
| 2012 | ביצ'יות מבית טוב | לנדרי קוקבורן | פרק: "Pilot" |
| 2012 | Sketchy | אית'ר | פרק: "Hungry Games" |
| 2012 | הוליווד הייטס (אנ') | אדם | 15 פרקים |
| 2013 | Key & Peele | מונדיי | פרק: "Sexy Vampires" |
| 2013–2014 | הורים במשרה מלאה | ברטו | 6 פרקים |
| 2014 | Married | גזבר | פרק: "Uncool" |
| 2015 | גרים | ג'ונה ריקן | 2 פרקים |
הערות שוליים

↑  Ryzik, Melena (2 בפברואר 2012). "The Sid Theory of Script-Reading". New York Times. נבדק ב-17 במאי 2013. {{cite web}}:  (עזרה)
↑  "Nick Krause biography". IMDb. נבדק ב-17 במאי 2013. {{cite web}}:  (עזרה)
↑  "Nick Krause likes to do his "own thing"". Red Carpet Tips. נבדק ב-17 במאי 2013. {{cite web}}:  (עזרה)
↑  "Q&A With Nick Krause". Kidz World. 13 בדצמבר 2010. נבדק ב-17 במאי 2013. {{cite web}}:  (עזרה)
↑  Daw, Robbie. "Watch Priory's "Weekend" Video, Featuring Bailey Noble & Nick Krause: Idolator Premiere". Idolator.com. Idolator.
| --- | --- |
בקרת זהויות :  NLI: 987007451813605171  LCCN: no2012038186  VIAF: 232542948   WorldCat (עם VIAF): 232542948
שלמה לב-עמי

שלמה לב-עמי במחנה המעצר באריתריאה
שלמה (לוי) לב-עמי (20 במרץ 1919 - 4 במאי 2011) היה מחנך והיסטוריון ישראלי, מחברי המפקדה הראשית של האצ"ל וממלא מקום מפקד האצ"ל, ומגולי האצ"ל באריתריאה.
ביוגרפיה

נולד כשלמה לוי לשרה וישראל לוי בהר-טוב שבו התיישבו הוריו לאחר עלייתם עם סבו וסבתו מבולגריה בעליית חובבי ציון במאה ה-19. אביו ודודיו הקימו מפעל תעשייתי מודרני להכנת סבונים, אבני בניין, בשמים ותרופות. אביו היה האקדמאי היחיד במושבה. שנתיים לאחר מאורעות תרפ"ט עברה משפחתו לפתח תקווה.
בשנת 1934 סיים את בית הספר היסודי פיק"א ויצא לעבוד בחקלאות ובמחצבות והשתתף בגיל 16 במאבק לעבודה עברית, על כך נעצר ונשפט למאסר עם עבודת כפייה.
בשנת 1936 הצטרף לשורות ההגנה, סיים קורס מפקדי פלוגות ונתמנה למפקד אזור הביטחון בפתח תקווה ומאוחר יותר למחוז חיפה והצפון. בשל מדיניות ההבלגה ותלייתו של שלמה בן-יוסף, הצטרף בשנת 1938 לארגון האצ"ל, שם לקח חלק בפעולות החבלה נגד הבריטים, וסיים קורס צבאי בפולין, מחוזו היה היחיד שלא התפלג בשנת 1940 והוא השפיע על שיקומו של האצ"ל ונעצר בעקבות פעילותו.
בשנת 1942 שימש קצין הדרכה ראשי, ראש המטה הכללי ומ"מ מפקד האצ"ל, בשנת 1943, בתקופת המעבר בה שימש מפקד האצ"ל, מנע את פיצוץ מסגד כיפת הסלע בהר הבית, וארגן את האצ"ל ללוחמה הדרגתית ומתונה. בתקופת הסזון, בשנת 1944, יזם החלטות כדי להימנע ממלחמת אחים.
בשנת 1945 נעצר והוסגר לבריטים שהגלוהו למעצר באפריקה, שם שימש כעורך ביטאון האצ"ל ומפקד העצירים. ב-29 ביוני 1946 היה ראש המורדים העצורים שברחו דרך מנהרה והוחזרו למעצר. ב-12 ביולי 1948 חזר עם אחרוני הגולים מקניה.
עם קום המדינה היה ממייסדי "תנועת החרות", אך התפטר מניהולה מכיוון שרצה להציבה כתנועה לקליטה המונית ולהתיישבות בגבולות.
משנת 1949 התנדב באזורי מצוקה. ולאחר מלחמת ששת הימים התנדב בצה"ל, ושימש מורה ומנהל בבתי ספר יסודיים ותיכוניים.
בשנת 1956 החל בהוראה בבית הספר מכס פיין, ומאוחר יותר הפך למנהלו.
בשנים 1955–1959 למד באוניברסיטאות בר-אילן, בתל אביב וביתה ספר הגבוה למשפט ולכלכה: פילוסופיה, היסטוריה, פסיכולוגיה, תנ"ך וחינוך. בשנת 1971 קיבל תואר דוקטור בתולדות עם ישראל, מהאוניברסיטה העברית.
בשנת 1959 הוזמן להוראה בבית הספר התיכון עירוני מקצועי ג' והוטל עליו להפעיל "מעבדה פדגוגית" עבור המורים, התלמידים והוריהם בעקבות תופעת ואדי סאליב והבעיות בשכונות המצוקה והמעברות. התיכון נועד להיות "דו-שנתי" והוא הנחיל בו תוכנית חינוכית - תרבותית.
לב-עמי היה יועץ אקדמי להקמת המכון לחקר המחתרות באוניברסיטת בר-אילן, ושימש מרצה באוניברסיטה העברית, באוניברסיטה הפתוחה, באוניברסיטה העממית ובמכללת ההסתדרות, והיה ראש צוות מנחים למורים תיכוניים מטעם משרד החינוך.
בשנת 1953 ייסד את אגודת הנוער "בני האומה".
במלחמת יום הכיפורים התגייס לצה"ל ובסיומה הגיש תוכנית שיפור יסודית לצה"ל.
בשנת 1992 היה אחד משלושת מועמדי הליכוד לראשות הממשלה. ובשנת 1998 היה אחד משלושת מועמדי הליכוד לתפקיד נשיא המדינה.
בשנת 1997, נבחר ליקיר תל אביב על מפעל חייו.
לב-עמי נפטר ב-4 במאי 2011, בן 92 במותו, ונקבר בבית העלמין ירקון, הוא השאיר אחריו את אשתו תמר צינברג וילדיו עזי ועינת.
פרסומיו > ספריו

מקום האצ"ל בין ארגוני המחתרת, ירושלים: חמו"ל, תשכ"ט 1969
ארגוני המחתרת בא"י 6-1943, ירושלים: חמו"ל, 1972
מעימות לאיחוד: במחתרת, עם ומדינה, התנדבות, חינוך, תל אביב: עמי, תשל"ו 1976
במאבק ובמרד: הגנה, אצ"ל ולח"י, 1918-1948, תל אביב: משרד הביטחון – ההוצאה לאור, תשל"ח 1978
האם הציונות נכשלה, תל אביב: אור-עמי, תשמ"ח 1988
שינוי ערכין - או פלסטין, תל אביב: אפריל הפקות, 1995
האשמים : איך להציל את ישראל מאוהביה, תל אביב: ש’ פרידמן, תשס"א 2001
מפקדת האצ"ל בשנות המרד, תל אביב: חמו"ל, תשס"ה 2004.
פרסומיו > מחקריו

"הפרוטוקולים של מפקדת "הארגון הצבאי הלאומי", יולי-נובמבר 1944", בתוך: הציונות ד (תשלו) 391-443, 1976
"הסיזון-הגדול" בשנים 1944 ו-1945, האומה 122 (תשנו) 174-183
"השפעתם של האצ"ל והמרד על מדיניות הבריטית ועל פינוי ארץ-ישראל", עמ' 349–374. בתוך: "מאבק, מרד, מרי", מרכז שז"ר, ירושלים, 1987
הערות שוליים

↑  רשימת מקבלי התארים באוניברסיטת ירושלים, דבר, 30 ביוני 1971
↑  אברהם רותם, הורים ילמדו בשעות הערב בבית הספר של ילדיהם, מעריב, 8 בינואר 1967
↑  רשימת יקירי העיר תל אביב באתר עיריית תל אביב
| --- | --- |
בקרת זהויות :  NLI: 987007264450505171  ISNI: 0000 0000 6692 547X  LCCN: n79125257  VIAF: 28358062   WorldCat (עם VIAF): 28358062
אמארי ואחוות הלילה (ספר)

אמארי ואחוות הלילה (באנגלית: Amari And The Night Brothers) הוא ספר פנטזיה לילדים שנכתב על ידי ב"ב אלסטון, ויצא לאור בישראל בנובמבר 2022. הוא יצא בישראל בהוצאת כתר. עלילת הספר עוסקת בעיקר בנערה אמארי פיטרס אשר מגלה עולם סודי של על טבעי, ומצטרפת איליו במטרה להציל את אחיה שנעלם. לספר יצא המשך במאי 2023. את שני הספרים תרגמה מאנגלית יעל אכמון. הספר זכה לביקורות טובות.
עלילה

הספר מספר על נערה צעירה הסובלת מביריונות בשם אמארי פיטרס. לאחר שאחיה נעלם וכולם מאבדים תקווה לשובו, אמארי מקבלת זימון למחלקת החקירות העל טבעיות. היא מגלה שיצורים אגדיים, כמו המפלצת מלוך נס, הקראקן, ועוד יצורים על טבעיים אחרים אמיתיים.
היא פוגשת ומתיידת עם נערה אחרת בשם אלזי רודריגז, ילדה גאונה וממציאה ששייכת לגזע העתיק שכמעט נכחד "אנשי הדרקון", דרקונים שהיו מסוגלים להפוך לאנושיים ולהפך. במהלך טקס הקבלה ללשכה, כל מועמד מקבל כח על. אלזי הופכת לגאונת על, ואילו מתברר שהכישרון של אמארי הוא לא חוקי: היא הופכת לקוסמת, למרות שהקסם הוצא מהחוק לפני שנים רבות בגלל אחוות הלילה, שניסו וכמעט הצליחו לכבוש את העולם העל טבעי.
אמארי עוברת את המבחנים בהצלחה ובעזרת דילן, חבר חדש שהוא קוסם סודי, הם מתחילים לנהל חקירה לגבי היעלמותו של אחיה ובמקביל דילן מלמד את אמארי קסם אשליות. הלשכה מתמודדת עם התקפות מצד השוליה של מורו, קוסם חזק ועתיק שהקים את אחוות הלילה. למרות שמורו כלוא, הוא אכשיהו מצליח לתקוף אותם. אמארי מגלה בעזרת רוח רפאים של קוסמת שהאדם שכלוא הוא בעצם השוליה של מורו, ושמורו חופשי. היא יחד עם חבריה מנסים להתעמת איתו במטרה לעצור את תוכניתו המרושעת ולהציל את אחיה של אמארי. כשאמארי מגיעה לעצור אותו היא מגלה שדילן, החבר שלה, עבד בשביל מורו ותכנן את הכול. דילן הורג את מורו ולוקח את הקסם שלו, ואז אמארי מביסה את דילן בכישוף ענק.
לאחר מכן, אחיה מאושפז עקב כישוף רשע של דילן ומורו אך הוא בחיים. אמארי מתקבלת ללשכה לחקירות על טבעיות, והכול מסתדר. אלא שדילן עדיין חופשי, ואחיה מתנדנד בין חיים ומוות.
דמויות

אמארי: גיבורת הספר. היא קוסמת אשליות וניחנת בתבונה ובאומץ. חברה של אלזי. שייכת ללשכה לחקירות על טבעיות.
אלזי: חברתה הטובה של אמארי. ממציאה גאונה. שייכת ללשכה לחקירות על טבעיות.
דילן: האנטיגונסט הראשי. הוא קוסם חזק ורשע. התיידד בהתחלה עם אמארי, אך התגלה כרשע.
ברנדון פ. בל

| --- | --- |

בל, 2018
 לידה:  13 בינואר 1985 (בן 39) דאלאס, ארצות הברית 
 מדינה:  ארצות הברית 
 תקופת הפעילות:  מ-2006 
 פרופיל ב-IMDb
 
ברנדון פ. בל (באנגלית: Brandon P. Bell; נולד ב-13 בינואר 1985) הוא שחקן אמריקאי, הידוע בעיקר בתפקידיו בסדרות הטלוויזיה "הוליווד הייטס" ו"אנשים לבנים יקרים".
ראשית חייו

בל הוא יליד דאלאס, טקסס. הוא למד באוניברסיטת דרום קליפורניה עם מלגת לימודים בחוג לדרמה. לפני שהתמקד במשרה מלאה בקריירת המשחק שלו, בל שיחק כדורגל במשך 7 שנים כשנסע לצרפת וזכה עם קבוצתו במדליית הזהב בגביע ארצות הברית הפתוח.
קריירה

בל קיבל את התפקיד של ג'ייק מדסן בסדרת הטלוויזיה "הוליווד הייטס" בשנת 2012. בשנת 2017 הוא כיכב כטרוי פיירבנקס בסרט הדרמה הקומית "אנשים לבנים יקרים" לצד לוגן בראונינג, שעובד לסדרה של נטפליקס באותו שם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | משימה בלתי אפשרית 3 | אורח במסיבה |  |
| 2014 | אנשים לבנים יקרים | טרוי פיירבנקס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | ילדי האנרכיה | מנהל | פרק: "Fun Town" |
| 2009 | 90210 | שוטר | פרק: "Off the Rails" |
| 2009 | פלאש פורוורד | חובש מס' 1 | פרק: "No More Good Days" |
| 2010 | NCIS | ריינג'ר ג'ייק | פרק: "Ignition" |
| 2011 | Real Monkey Nuts | בריאן | פרק: "Valuable Production Time" |
| 2011 | The Protector | קני הולדר | פרק: "Bangs" |
| 2011 | נקמה | סטיבן גורדון | פרק: "Betrayal" |
| 2012 | הוחלפו בלידתן | המאמן מאדוק | 6 פרקים |
| 2012 | מרוששות | השוטר מארס | 2 פרקים |
| 2012 | הוליווד הייטס (אנ') | ג'ייק מדסן | 77 פרקים |
| 2013 | Family Tools | לוגן | פרק: "Beachwood Approved" |
| 2014 | Love That Girl! | קנט | פרק: "Assets and Liabilities" |
| 2014 | Ascension | אהרון גולט | 3 פרקים |
| 2015 | CSI | קייל אליס | פרק: "The End Game" |
| 2015 | אקווריוס | דן מרקהאם | פרק: "Why?" |
| 2015 | Satisfaction | כריס | 2 פרקים |
| 2016 | לא בטוחה | ד"ר מייקל פיט | 2 פרקים |
| 2017–2021 | אנשים לבנים יקרים | טרוי פיירבנקס | תפקיד ראשי (4 עונות); 40 פרקים |
| 2019 | בגידה | ג'קסון קול | תפקיד ראשי; 6 פרקים |
פרסים ומועמדויות

| שנה | פרסים | קטגוריה | עבודה מועמדת | תוצאה |
| --- | --- | --- | --- | --- |
| 2015 | פרסי Black Reel | ביצועי משחק יוצאים מהכלל לשחקן | אנשים לבנים יקרים (סרט) | מועמדות |
| 2017 | פרסי Black Reel לטלוויזיה | שחקן מצטיין, סדרה קומית | אנשים לבנים יקרים (סדרה) | מועמדות |
הערות שוליים

1 2  "'Dear White People' Series Coming to Netflix". Collider. 5 במאי 2016. נבדק ב-27 ביולי 2018. {{cite web}}:  (עזרה)
↑  "Man Crush Mondays: 12 Things to love about Brandon Bell". SheKnows Media. 22 בדצמבר 2016. נבדק ב-27 ביולי 2018. {{cite web}}:  (עזרה)
↑  "Thursday Morning Man: Brandon P. Bell!". Greg In Hollywood. 22 בדצמבר 2016. נבדק ב-27 ביולי 2018. {{cite web}}:  (עזרה)
↑  Evans, Greg (21 ביולי 2016). "Netflix's 'Dear White People' Casts Brandon P. Bell & Logan Browning". Deadline (באנגלית אמריקאית). נבדק ב-14 בינואר 2018. {{cite web}}:  (עזרה)
| --- | --- |
בקרת זהויות :  GND: 1221340662  ISNI: 0000 0004 4626 8969  LCCN: ns2015000666  VIAF: 314912510   WorldCat (עם VIAF): 314912510
ולדמארס רופשיס

| --- | --- |

ולדמארס רופשיס
 לידה:  25 במאי 1967  (בן 57) ברית המועצות שיאוליאי, הרפובליקה הסובייטית הסוציאליסטית הליטאית, ברית המועצות
 מדינה:  ליטא, ברית המועצות 
 השכלה:  Novocherkassk Military Command High School of Communications 
 השתייכות:   צבא ליטא
 תקופת הפעילות:  מ-1990
 דרגה:   גנרל לוטננט
 תפקידים בשירות
 ראש ההגנה
 עיטורים
 January 13th commemorative medal  עיטור  מסדר הכבוד של הרפובליקה הפדרלית של גרמניה בדרגת מפקד בכיר  מפקד במסדר אורנז'-נסאו  קצין בלגיון הכבוד 
 
ולדמארס רופשיס (בליטאית: Valdemaras Rupšys;‏ נולד ב-25 במאי 1967) הוא לוטננט גנרל ליטאי שכיהן כראש ההגנה (מקביל לרמטכ"ל) של הכוחות המזוינים של ליטא בשנים 2019–2024.
ביוגרפיה

רופשיס נולד בשיאוליאי ב-25 במאי 1967. בשנת 1985 החל ללמוד בבית הספר לקציני חיל הקשר בעיר נובוצ'רקסק. בשנת 1989 עזב את הלימודים, בעקבות המצב הפוליטי בברית המועצות ושב לליטא. לאחר העצמאות של ליטא ב-1990, התגייס לכוחות המזוינים של ליטא. ב-2005 החל ללמוד באקדמיה הצבאית ע"ש הגנרל יונאס ז'מאיטיס. ב-2011 מונה למפקד בריגדת חיל הרגלים הממוכן זאב הברזל. ב-2013 מונה לראש מחלקת כוח אדם במשרד ההגנה הליטאי. ב-2016 מונה למפקד זרוע היבשה של צבא ליטא.
ב-25 ביולי 2019 מונה לראש ההגנה (מקביל לרמטכ"ל) של ליטא.
ברהמה

| --- | --- |

 תרבות:  הינדואיזם
 בן או בת זוג:  Sarasvati 
 צאצאים:  Atri, Four Kumaras, Chitragupta, Manu, נראדה, Marichi, וסישתה, פולאסטייה, דאקשה 
 
בְּרַהְמָה (סנסקריט: ब्रह्मा; "הבורא") הוא האל היוצר של היקום לפי האמונה ההינדואית.
ברהמה הוא אחד משלושת האלים הראשיים בפנתיאון האלים ההינדי, הטרימורטי. שני האחרים הם וישנו המשמר-מגונן ושיווה המחריב.
עובדי ברהמה הם מעטים ביותר, ומקדשים לברהמה נדירים ביותר, כשהידוע שבהם נמצא בפושקר. יש המסבירים את העובדה שאין עובדים את ברהמה, משום שתפקידו הסתיים ביצירת היקום, הוא לא חזר והופיע בגלגולים נוספים, ולכן אינו נתפס כבעל השפעה רבה על המתרחש בחיי המאמינים כיום.
פסל ברהמה במוזיאון לאמנות אסיה בברלין
ביצירות אמנות ברהמה מוצג יושב על פרח לוטוס, בעל ארבעה ראשים המופנים לארבע רוחות השמים וארבע ידיים - כסמל לארבע הודות (כתבי הקודש ההינדים), בת זוגו היא סראסווטי - אלת ההשכלה, היצירה, האמנות והמוזיקה. בציורים רבים בראהמה יושב במרכבה הנישאת על ידי שבעה ברבורים המיצגים את שבע היבשות, ולעיתים רוכב על ברבור אחד – האנזא.
על פי האמונה ההינדואית, היקום נוצר מצליל האום של הברהמן והעולם נוצר אחרי התייחדות של בראהמה עם אשתו סרסווטי.
הקבלה ליהדות

ישנן טענות בנוגע לקשר היסטורי-רעיוני בין המיתולוגיה ההינדואית לבין היהדות. על פי אמונה זו, קיים דמיון רעיוני (ואף מצלולי) בין הדמויות ברהמה וסראסווטי לבין הדמויות של אברהם אבינו ואשתו שרה אימנו (אברהם-ברהמה, שרה - סאראסווטי).
בנוסף השילוש של - היוצר,המשמר,ההורס מקביל ליהדות בתורת הקבלה לשלושת הספירות העליונות, כתר(יוצר), חכמה(משמר), בינה(הורסת ומחדשת).
הערות שוליים

| הינדואיזם ומיתולוגיה הינדואית |
| --- | --- | --- |
| טרימורטי (האלים הראשיים) | הבורא: ברהמה • המגן והמשמר: וישנו • ההורס והבורא-מחדש: שיווה |  |
| אלים נוספים | אינדרה • גאיטרי • גנש • דנוונטרי • הנומאן • לקשמי • סראסווטי  • פרוואטי • קאלי • קרישנה • ראמה • שאקטי |  |
| כתבים | אופנישדות • בהגווד גיטא • ודות (ריג • סמא • יג'ור • אתהרוה) • מהאבהארטה • ראמאיאנה • פוראנות |  |
| מושגים בהינדואיזם | מנטרה (אום • הרא קרישנה) • אטמן • ארבע הווארנות • ברהמן • יוגה • פוג'ה • פרה קדושה • ודאנטה • סמסרה • מוקשה |  |
| חגים ומועדים | דיוואלי • הולי • מהא שיוורטרי • קומבה מלה |  |
| קטגוריות | אלים הינדואים • הינדואיזם • מיתולוגיה הודית |  |
| --- | --- |
בקרת זהויות :  NLI: 987010474239605171  GND: 119056119  LCCN: no2018072362  VIAF: 5732588   WorldCat (עם VIAF): 5732588 
ערך זה הוא קצרמרבנושא דת. אתם מוזמנים לתרום לוויקיפדיה ו.
כריסטיאן אטסו

כריסטיאן אטסו טוואסם (באנגלית: Christian Atsu Twasam;‏ 10 בינואר 1992 – 6 בפברואר 2023) היה כדורגלן גנאי ששיחק בעמדת החלוץ
קריירת מועדונים

בגיל 17 אטסו החל לשחק במחלקת הנוער של פורטו. ב-14 במאי 2011 זימן אותו המאמן באותה תקופה, אנדרה וילאש בואש, לקבוצת הבוגרים למשחק בליגה נגד מאריטימו, אך הוא נשאר על הספסל ולא שותף בניצחון החוץ 2-0.
בעונת 2011/2012 הושאל אטסו לריו אבה, ערך את הופעת הבכורה בקבוצה ב-28 באוגוסט 2011, בהפסד בית 1-0 לאולהאננסה. ב-16 בדצמבר 2011 הבקיע את שערו הראשון בקבוצה בהפסד החוץ 5-1 לבנפיקה.
בעונת 2012/2013 חזר אחרי עונת השאלה לפורטו, כאשר הוא פותח בהרכבה של הקבוצה תשע פעמים. באותה עונה זכתה הקבוצה באליפות הליגה הפורטוגזית שנה שלישית ברציפות.
ב-1 בספטמבר 2013 חתם אטסו על חוזה לחמש שנים בסכום של 3.5 מיליון יורו בשורות צ'לסי. הוא הושאל לקבוצה ההולנדית ויטסה ארנהם לעונת 2013-14, בקבוצה שיחק 30 משחקים וכבש חמישה שערים. באותה שנה סיימה הקבוצה במקום השישי בליגה.
עונה לאחר מכן ב-13 באוגוסט 2014, אטסו הושאל הפעם לקבוצת הפרמייר ליג, אברטון. הוא ערך את הופעת הבכורה שלו, כאשר הוא עולה כמחליף בדקה ה-81 בתיקו 2-2 נגד ארסנל.
ב-29 במאי 2015 הושאל לבורנמות', העולה החדשה לפרמייר ליג. הוא ערך את הופעת הבכורה בקבוצה ב-25 באוגוסט בניצחון 4-0 על הארטפול יונייטד בגביע הליגה. למעט שני משחקי גביע ליגה, אטסו לא שותף כלל בשאר המשחקים וחזר בינואר 2016 לצ'לסי. ב-25 בינואר 2016 הושאל למאלגה. ב-5 בפברואר ערך את הופעת הבכורה בקבוצה, ובה הבקיע שער בניצחון 3-0 על חטאפה. ב-31 באוגוסט 2016 הושאל לניוקאסל יונייטד. ב-24 במאי 2017 חתם באופן קבוע בניוקאסל.
נבחרת גאנה

אטסו נבחר לסגל של הנבחרת במונדיאל 2014, כשהוא פותח בהרכבה בכל המשחקים. נכלל לסגל הנבחרת בגביע אפריקה לאומות 2015 בו הבקיע צמד נגד גינאה ברבע הגמר, וסייע לגאנה להעפיל לגמר בו הפסידה לחוף השנהב בפנדלים. אטסו נבחר לשחקן המצטיין של הטורניר.
מותו

ב-6 בפברואר 2023 פקדה את טורקיה רעידת אדמה קטלנית, ולאחריה דווח אטסו כנעדר. למחרת דיווח סגן נשיא המועדון כי הוא חולץ וכי הוא מטופל בבית החולים, אך למחרת התברר כי הדיווח שגוי. ב-18 בפברואר אותר ללא רוח חיים תחת ההריסות.
חצר דיסקין

מפת הרובע המוסלמי
הכניסה לחצר דיסקין (צולם ב-2013)
הרב י"ל דיסקין
שלט בכניסה לחצר דיסקין
חצר דיסקין הוא מתחם יהודי ברחוב הסאריה סמוך לשוק הכותנה ברובע המוסלמי שבעיר העתיקה בירושלים.
היסטוריה

ב-10 ביולי 1877, כ"ט בתמוז ה'תרל"ז, עלה לארץ ישראל המהרי"ל דיסקין עם אשתו הרבנית שרה סוניה והגיעו לירושלים. הוא רכש מתחם ובו מבנה בן שלוש קומות, והתגורר בקומה העליונה, הפונה מזרחה להר הבית. י"א ויס מתאר כי המהרי"ל דיסקין ראה חשיבות בכך שחלונות דירתו יפנו לכיוון הר הבית, והקפיד להביט מהם להר הבית לפחות פעם בשלושים יום.
הרב דיסקין שילם לבעלי המתחם הערבים, מפרעה על חלק מהסכום שנקבע כמחיר הבית, ונשאר חייב להם 1,000 נפוליון זהב. כאשר התקרב זמן פרעון שאר הסכום, לא היה באפשרותו לשלם, ולפי החוק העות'מאני, במצב זה היה אמור להיות מושלך לבית האסורים. ידידיו פנו למשה ויטנברג, שהסכים לשלם את יתרת החוב. המתחם עבר לבעלות ויטנברג, אשר תרם אותו להקדש עבור בית יתומים ומוסדות תורה וחסד. בשנת ה'תרנ"ט (1899), לאחר פטירתו של משה ויטנברג, עברה הבעלות על המתחם ל"הקדש עזבון ויטנברג".
בפרעות תרפ"ט (1929) נטשו היהודים תושבי הרובע המוסלמי. בסקר שערך "ועד הקהילה" בירושלים בשנת תרצ"ב (1932), נכתב: ”חצר בית היתומים דיסקין, עזבון ויטנברג - 7 חדרים, 3 חנויות, עזובים ושרופים מימי המאורעות”.
לאחר הכיבוש הירדני בשנת ה'תש"ח (1948), השתכנו במתחם ערבים.
האחריות על המקום הועברה ל"אפוטרופוס הירדני על נכסי אויב" של ממלכת ירדן והדיירים שילמו לו דמי שכירות.
במתחם נותר שקע מזוזה במשקוף הכניסה.
בשנת ה'תשכ"ז (1967) לאחר מלחמת ששת הימים, עברה האחריות המשפטית על חצר דיסקין מ"האפוטרופוס הירדני על נכסי אויב" לידי האפוטרופוס הכללי של מדינת ישראל. בעלות האפוטרופוסים של "עזבון הקדש ויטנברג" על האתר הוכרה, והערבים ששכנו בו הוצאו ממנו.
כיום מתגוררות במתחם משפחות יהודיות אחדות.
אתרים במתחם > בית היתומים

הרב דיסקין מצא בירושלים יתומים "חובקי אשפתות ... ערומים ויחפים" והוא לקח על עצמו לסייע להם. הוא פרסם קריאה ליתומים לבוא אליו, ובאותו יום נאספו ארבעים וחמישה מהם. הוא שכר עבורם מבנים בעיר העתיקה וגייס עבורם כספים מהכוללים האחרים ומתורמים בעולם. מלבד היתומים נאספו למוסד שהקים גם ילדים שהוריהם לא היו מעוניינים להמשיך לגדלם, אך ביקשו להעניק להם חינוך מסורתי ולמנוע את העברתם לחוגי המיסיון הנוצרי. מלבד אוכל, הלבשה וחינוך שניתן לילדים, שכר המוסד גם בעלי מלאכה, שלימדו את הילדים מקצוע. סמוך לפטירתו של מהרי"ל דיסקין, בשנת ה'תרנ"ח (1898) שהו במוסד כתשעים ילדים. לאחר הפטירה המשיך בנו, הרב יצחק ירוחם דיסקין, לנהל את בית היתומים. מספרם הגיע ל-300 ובית היתומים התנהל במקום במשך 15 שנה.
אתרים במתחם > ישיבת אהל משה

בשנת תרע"ד (1914) הוקמה בחצר ישיבת אהל משה על ידי רבי ישעיה אורנשטיין ובנו רבי יעקב. הישיבה נוסדה בעקבות הדוחק הכלכלי של תלמידי חכמים ואברכים אשכנזים בישיבות ירושלים. בישיבה זו קיבלו תמיכה חודשית בסך שני נפוליון לחודש לעומת הסכום שניתן בשאר הישיבות - חצי נפוליון לחודש.
אתרים במתחם > בית כנסת העגונה

מול ישיבת אהל משה, בחצר הסמוכה, שכן "בית כנסת העגונה", שהוקם מעיזבונה של יהודייה עגונה שהתגוררה בעיר העתיקה. הסופר א"ר מלאכי כותב כי ברחוב הסאריה בשנות ה-60 של המאה ה-19 היה:
”בית מדרש לחסידים בשם נפש חיה, על שם העגונה חיה, בחצרה של העגונה אשר ליד ה"סאריה". השם "נפש חיה" כמעט שלא היה ידוע גם לדיירי הרחוב, ובית הכנסת נקרא סתם "דער עגונה'ס בית מדרש".”.
"חצר העגונה" הוקדשה לכולל ורשה, ובחצר פעל בית כנסת של חסידי צ'ורטקוב. ממלחמת העולם הראשונה עד שנת ה'תרפ"ב פעל במקום בית כנסת של חסידי ברסלב. בשנת 1927 (ה'תרפ"ז) נפגע בית הכנסת ברעידת אדמה עזה שפקדה את ירושלים, והקיר הצפוני (בצד הכניסה) נחרב. בית הכנסת שוקם על ידי חסידי ברסלב בשנת ה'תרצ"א הוקם במקום כולל לחסידי ברסלב. הכולל הפסיק לפעול במאורעות תרצ"ו, וערבים נכנסו לגור בו.
במפקד שערך ועד קהילת ירושלים בשנת ה'תרצ"ב (1932), על מצב הרכוש היהודי בעיר העתיקה לאחר פרעות תרפ"ט, נמצאת התייחסות ל"בית הכנסת העגונה": "חצר עיזבון העגונה, שיכת לכולל ורשה: 6 חדרים, בית הכנסת עזוב ושדוד".